Confidències de Copa
Aicardo i Ferrao protagonitzen un divertit ‘cara a cara’ a les portes del debut contra Jaén
Aicardo ho té clar. La clau per guanyar la Copa? Que el Club cedeixi a Ferrao durant tres partits, que des de que va arribar al Barça no s’ha guanyat mai aquest títol. La broma entre els dos cracks és un bon exemple de la bona sintonía que tenen Aicardo i Ferrao, que són grans amics fora de la pista.
En el cara a cara de prèvia de Copa, Aicardo reconeix que l’equip “té una espina clavada” amb aquesta competició després de caure als quarts de final les dues últimes temporades. “Ja toca donar un cop de puny sobre la taula i deixar clar a tothom que som el Barça i que no se’ns pot donar mai per morts”, explica Aicardo.
Ferrao té el màxim respecte per Jaén. “La Copa és la seva competició, tenen un plus de motivació i van convençuts de les seves possibilitats”, diu el pivot brasiler. “Sabem per experiència, i també pel que ens expliquen Dídac i Boyis, que són un equip molt competitiu i que mai tiren la tovallola i per això serà un partit molt complicat”.